joelniklaus/EU_Wikipedias huggingface dataset:
My Style Rocks

My Style Rocks είναι μία ελληνική τηλεοπτική εκπομπή reality, παραγωγής 2017-2020, που μεταδόθηκε από τον τηλεοπτικό σταθμό ΣΚΑΪ από τις 27 Σεπτεμβρίου του 2017 μέχρι τις 20 Δεκεμβρίου του 2020. Την εκπομπή δημιούργησε η Acun Medya, που κάνει και την παραγωγή, ενώ το concept βασίζεται στην τουρκική εκπομπή Iste Benim Stilim. Η εκπομπή αποτελεί ένα διαγωνισμό μόδας στον οποίο λαμβάνουν μέρος γυναίκες για κάποιο συγκεκριμένο χρονικό διάστημα με σκοπό να διεκδικήσουν ένα χρηματικό έπαθλο κάθε εβδομάδα. Στο τέλος της κάθε εβδομάδας, μία παίκτρια αποχωρεί. To Μy Style Rocks προβάλλεται στο καθημερινό πρόγραμμα του ΣΚΑΪ ενώ στο τέλος των καθημερινών επεισοδίων υπάρχει μία ειδική βραδιά το Gala που προβάλλεται είτε κάθε Παρασκευή βράδυ είτε Κυριακή μεσημέρι, και αποτελεί την έκτη διαγωνιστική μέρα της εβδομάδας. Την παρουσίαση της πρώτης σεζόν της εκπομπής ανέλαβε η Ευαγγελία Αραβανή, τη δεύτερη η Κωνσταντίνα Σπυροπούλου ενώ την τρίτη την παρουσίασε η Κατερίνα Στικούδη. Νικήτρια στον πρώτο κύκλο του show ανακηρύχθηκε η Ραμόνα Βλαντή, στον δεύτερο η Φωτεινή Τράκα και στον τρίτο η Αρετή Λις.

Παραγωγή και ανάπτυξη 
Το καλοκαίρι του 2017 ο τηλεοπτικός σταθμός ΣΚΑΪ υπέγραψε συμβόλαιο συνεργασίας με την εταιρία παραγωγής Acun Medya για διάφορα τηλεοπτικά προγράμματα μεταξύ των οποίων και το My Style Rocks. Η πρώτη σεζόν της εκπομπής έκανε πρεμιέρα στις 27 Σεπτεμβρίου του 2017 και ολοκληρώθηκε τρεις μήνες μετά. Τον Δεκέμβριο του ίδιου έτους, η εκπομπή ανανεώθηκε για δεύτερη σεζόν. Η δεύτερη σεζόν έκανε πρεμιέρα στις 10 Σεπτεμβρίου του 2018 και ολοκληρώθηκε την 1η Φεβρουαρίου του 2019. Μετά την ολοκλήρωση της δεύτερης σεζόν η εκπομπή δεν ανανεώθηκε για τρίτη. Τον Οκτώβριο του 2019, και ενώ τα νέα προγράμματα της απογευματινής ζώνης του ΣΚΑΪ δεν σημείωσαν ιδιαίτερη επιτυχία, οδήγησαν τους ιθύνοντες του σταθμού να ανανεώσουν την εκπομπή για τρίτη σεζόν. Η πρεμιέρα της εκπομπής έλαβε χώρα τον Ιανουάριο του 2020. Λόγω του COVID-19 η τρίτη σεζόν διακόπηκε οριστικά και πήρε το πράσινο φως για για τέταρτη σεζόν. Η τέταρτη σεζόν έκανε πρεμιέρα στις 31 Αυγούστου 2020. Επέστρεψαν οι περισσότερες από τις συμμετέχουσες που διαγωνίζονταν στην τρίτη σεζόν και προστέθηκαν άλλες νέες διαγωνιζόμενες. Στην τέταρτη σεζόν διαγωνίστηκαν για πρώτη φορά και άντρες.

Παραπομπές 

Ελληνικά ριάλιτι σόου του ΣΚΑΪ
Τηλεοπτικές εκπομπές
Ελληνικές τηλεοπτικές εκπομπές
Κόμμα Εθνικών Φιλελευθέρων

Το Κόμμα Εθνικών Φιλελευθέρων (Κ.Ε.Φ.) ήταν βραχύβιο φιλοβασιλικό ελληνικό πολιτικό κόμμα του κέντρου, που ιδρύθηκε το 1945. Ιδρυτής και πρόεδρος του κόμματος ήταν ο Στυλιανός Γονατάς.

Ιστορικό
Το Κόμμα Εθνικών Φιλελευθέρων ιδρύθηκε το Μάρτιο του 1945 από τον πρώην στρατιωτικό, πρώην πρωθυπουργό και στέλεχος του Κόμματος Φιλελευθέρων Στυλιανό Γονατά. 

Στις 22 Φεβρουαρίου 1945 ο πρόεδρος του Κόμματος Φιλελευθέρων Θεμιστοκλής Σοφούλης δήλωσε την υποστήριξη του κόμματος στην αβασίλευτη δημοκρατία. Αυτή η δήλωση προκάλεσε αντιδράσεις στη φιλοβασιλική πτέρυγα των Φιλελευθέρων, με πολλά στελέχη να δηλώνουν την αντίθεσή τους. Λίγες ημέρες μετά, στις 18 Μαρτίου, ο Στυλιανός Γονατάς ανακοίνωσε τη δημιουργία του Κόμματος Εθνικών Φιλελευθέρων διαφωνώντας με την πολιτική του κόμματος σχετικά με το "πολιτειακό ζήτημα", καθώς τάχθηκε υπέρ της επιστροφής του Γεωργίου του Β' και της δημιουργίας Ταγμάτων Ασφαλείας για την αντιμετώπιση του "κομμουνιστικού κινδύνου". Μαζί με τον Γονατά αποχώρησαν και άλλα στελέχη του Κόμματος Φιλελευθέρων (Αβραάμ, Παπαδημητρίου, Ανδρεαδάκης, Χατζόπουλος, Σπυρίδης, Διαμαντόπουλος).

Στις εκλογές του 1946 το Κόμμα Εθνικών Φιλελευθέρων συμμάχησε με τις δεξιές εθνικόφρονες δυνάμεις και συμμετείχε στον εκλογικό σχηματισμό της Ηνωμένης Παράταξης Εθνικοφρόνων (Η.Π.Ε.) εκλέγοντας 38 από τους 206 βουλευτές του σχηματισμού.

Αποτελέσματα εκλογών

Βουλή των Ελλήνων

Παραπομπές

Πηγές
 J. Meynaud, Πολιτικές δυνάμεις στην Ελλάδα, "Μπαϋρον, Αθήνα, 1966
 Ηλίας Νικολακόπουλος, Η καχεκτική δημοκρατία, Εκδόσεις Πατάκη, Αθήνα 2000
 Στυλιανός Γονατάς, Απομνημονεύματα, Αθήνα 1958

Καταργημένα φιλελεύθερα κόμματα στην Ελλάδα
Τριτσί Κέρκυρας

Το Τριτσί ή Τριτσίο, επίσημα Τριτσίον, είναι ημιορεινό χωριό της Κέρκυρας.

Γεωγραφία - Ιστορία
Το Τριτσί βρίσκεται στα βορειοανατολικά της Κέρκυρας και τις ανατολικές πλαγιές του Παντοκράτορα σε υψόμετρο 340 μέτρα. Απέχει 31 χλμ. (οδηγικά) Β. από την πόλη της Κέρκυρας και 18,5 χλμ. Ν.-ΝΑ. από την Αχαράβη. Είναι κτισμένη σε κατάφυτη από δένδρα περιοχή με θέα το Βόρειο Πέρασμα και τα βουνά της Αλβανίας, ανάμεσα στην Πόρτα (ΝΔ.), Βίγγλα (ΝΑ.) και Κόκκινη (Α.-ΒΑ.). Αναφέρεται επίσημα ως ξεχωριστός οικισμός το 1940 να απογράφεται στην τότε κοινότητα Σινιών. Σύμφωνα με το σχέδιο Καλλικράτης και μετά την τροποποίησή του το 2019 ανήκει στην τοπική κοινότητα Σινιών που υπάγεται στη δημοτική ενότητα Κασσωπαίων του δήμου Βόρειας Κέρκυρας και σύμφωνα με την απογραφή 2011 έχει 24 κατοίκους.

Παραπομπές 

Χωριά της Κέρκυρας
Σπήλαιο Ποντλίπα

Το σπήλαιο Ποντλίπα βρίσκεται στο οροπέδιο Γκλάσινακ στο χωριό Σοκόλακ στη Σερβική Δημοκρατία. Η πρώτη συστηματική αρχαιολογική έρευνα στο χώρο του Kadica Brdo πραγματοποιήθηκε το 1991 υπό τη διεύθυνση της αρχαιολόγου Zilka Kujundžić-Vejzagić του Εθνικού Μουσείου του Σεράγεβο. Στο σπήλαιο βρέθηκαν λίθινα εργαλεία και τέχνεργα από την κατώτερη, μεσαία και ανώτερη παλαιολιθική. Σε δύο δοκιμαστικές τομές μπροστά από το σπήλαιο βρέθηκαν τα υπολείμματα άρκτου (Ursus spelaeus). Οι παλαιολιθικοί κυνηγοί-τροφοσυλλέκτες στη συγκεκριμένη αρχαιολογική θέση άφησαν πίσω τους βραχογραφίες της παλαιολιθικής τέχνης. Είναι η μοναδική έκθεση παλαιολιθικής τέχνης στην Ανατολική Δημοκρατία της Σερβίας. Επίσης, στη θέση Ποντ Λιπ βρέθηκαν υπολείμματα Νεάντερταλ ηλικίας περ. 40.000 ετών. Το σπήλαιο προστατεύεται από το Ινστιτούτο Προστασίας της Πολιτιστικής, Ιστορικής και Φυσικής Κληρονομιάς της Σερβικής Δημοκρατίας και είναι φυσικό περιουσιακό στοιχείο Κατηγορίας Ι.

Παραπομπές σημειώσεις

Σπήλαια στη Σερβική Δημοκρατία
Αρχαιολογικοί τόποι στη Σερβική Δημοκρατία
Ανδρωνιάνοι Εύβοιας

Οι Ανδρωνιάνοι ή Ανδρονιάνοι είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχουν 390 κατοίκους. Είναι κτισμένοι σε υψόμετρο 260 μ., στους βορειοανατολικούς πρόποδες των Κοτυλαίων και νοτιοδυτικά της Κύμης.

Ιστορικά στοιχεία 
Σε ανασκαφή που πραγματοποιήθηκε στην περιοχή το 1940, ο Ιωάννης Θρεψιάδης ανάσκαψε θαλαμοειδή τάφο των μυκηναϊκών χρόνων. Στο εσωτερικό του βρέθηκαν δύο ξίφη, μια χάλκινη αιχμή λόγχης και ένα πριόνι. Στα βουνά δυτικά του χωριού βρεθεί όστρακα της κλασσικής και ρωμαϊκής εποχής. Το Μαυροβούνι ήταν αφιερωμένο στην θεά Άρτεμη.

Οι Ανδρωνιάνοι ανήκουν στην περιοχή του Καστροβαλά. Κατά τη διάρκεια της Φραγκοκρατίας, το μικρό φέουδο της περιοχής που περιελάμβανε όλα τα χωριά βόρεια της γέφυρα της Σκοτεινής εκτός της Κύμης δόθηκε στον ιππότη Valois (Βαλουά). Το φέουδο αυτό λεγόταν "guaddam castellum castrum VALLA" και ονομάστηκε από τους ντόπιους «Καστροβαλά» για χάρη συντομίας. Η ενετοκρατία στην περιοχή έληξε το 1470, με την κατάκτηση της Εύβοιας από τους Οθωμανούς.

Μετά την ελληνική επανάσταση του 1821, στους Ανδρονιάνους εγκαταστάθηκαν πολλοί νησιώτες, ιδίως Σαμιώτες και μέχρι το 1840 στο χωριό κατοικούσαν 40 οικογένειες. Το χωριό άκμασε κατά τη διάρκεια του 19ου αιώνα χάρις στην καλλιέργεια ελιάς, σύκου και αμπελιού, στη σηροτροφία (εκτροφή μεταξοσκώληκα) και την υλοτομία. Ο πλούτος της περιόδου αντικατοπτρίζεται στα μεγάλα πέτρινα σπίτια της εποχής. Στους Ανδρωνιάνους είχαν την έδρα τους τα συνεργεία μαστόρων της περιοχής. Σύμφωνα με την απογραφή του 1928 είχε 1.107 κατοίκους, αλλά από τότε ο πληθυσμός τους μειώνεται.

Απογραφές πληθυσμού 
Η πορεία του πληθυσμού σύμφωνα με τις απογραφές:

Σημεία ενδιαφέροντος 
Στο χωριό διατηρούνται ακόμη πολλά από τα πετρόκτιστα σπίτια του 19ου αιώνα. Ο κεντρικός ναός του χωριού, αφιερωμένος στα Εισόδια της Θεοτόκου, χτίστηκε το 1875 από πέτρα Βιτάλων. Στο κέντρο του χωριού βρίσκεται βρύση. Στη θέση Τρίκλινος βρίσκεται ο εγκαταλελειμμένος Μύλος του Σάντα. Στην περιοχή αυτή πέρα από τον νερόμυλο βρίσκονται και δύο πέτρινα τοξωτά γεφύρια των τελών του 19ου αιώνα για την επικοινωνία του μύλου με τα διπλανά χωριά. Έχουν κατασκευαστεί από Ηπειρώτες τεχνίτες.

Στο όρος Εφταός βρίσκεται σπήλαιο το οποίο είναι γνωστό ως Αγία Τριάδα, λόγω της εικόνας που υπάρχει εκεί. Διαθέτει πλούσιο σταλακτιτικό διάκοσμο. Το όρος Εφταός, όπως και τα γειτονικά του καλύπτεται από ελατοδάσος.

Οικονομία 
Η οικονομία του χωριού βασίζεται στην γεωργία. Στην περιοχή γύρω από το χωριό καλλιεργούνται σύκα (σύκα Κύμης) και κεράσια. Στο χωριό εξακολουθεί να λειτουργεί παραδοσιακός ξυλοφούρνος.

Παραπομπές

Εξωτερικοί σύνδεσμοι 
 Προοδευτικός σύλλογος Ανδρωνιάνων - Δέντρων

Χωριά του νομού Εύβοιας
Δήμος Κύμης - Αλιβερίου
Δημοψήφισμα ανεξαρτησίας της γαλλικής επικράτειας Αφάρ και Ισσά (1977)

Ένα δημοψήφισμα ανεξαρτησίας έλαβε χώρα στην γαλλική επικράτεια των Αφάρ και Ισσά στις 8 Μαΐου 1977, παράλληλα με τις εκλογές για την ανάδειξη Συντακτικής Συνέλευσης. Τα προηγούμενα δημοψηφίσματα του 1958 και του 1967 απέρριψαν την ανεξαρτησία. Αυτό το δημοψήφισμα υποστήριξε την ανεξαρτησία από τη Γαλλία. Η επικράτεια έγινε ανεξάρτητο με την ονομασία Τζιμπουτί στις 27 ιουνίου του 1977.

Το αποτέλεσμα γιορτάζεται κάθε χρόνο στην Ημέρα της Ανεξαρτησίας, στις 27 Ιουνίου.

Αποτελέσματα

Παραπομπές 

Δημοψηφίσματα στην Γαλλία
Πολιτική του Τζιμπουτί
Μαλετιάνοι Εύβοιας

Οι Μαλετιάνοι είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχουν 161 κατοίκους. Είναι κτισμένοι σε υψόμετρο 260 μ., σε πλαγιά 5 χιλιόμετρα νοτιοδυτικά της Κύμης.

Ιστορικά στοιχεία 
Στην περιοχή έχουν βρεθεί τάφοι και κτερίσματα της αρχαίας εποχής. Το όνομα του χωριού πιθανόν προέρχεται από το οικογενειακό όνομα του πρώτου οικιστή. Οι Μαλετιάνοι ανήκουν στην περιοχή του Καστροβαλά. Κατά τη διάρκεια της Φραγκοκρατίας, το μικρό φέουδο της περιοχής που περιελάμβανε όλα τα χωριά βόρεια της γέφυρα της Σκοτεινής εκτός της Κύμης δόθηκε στον ιππότη Valois (Βαλουά). Το φέουδο αυτό λεγόταν "guaddam castellum castrum VALLA" και ονομάστηκε από τους ντόπιους «Καστροβαλά» για χάρη συντομίας. Η Ενετοκρατία στην περιοχή έληξε το 1470, με την κατάκτηση της Εύβοιας από τους Οθωμανούς.

Το χωριό άρχισε να αναπτύσσεται μετά την ίδρυση του ελληνικού κράτους. Το 1835 στη γειτονική θέση Καζάρμα ανοίχθηκε από τους Βαυαρούς η πρώτη στοά στην Ελλάδα για την εξόρυξη λιγνίτη, γνωστή ως «στοά του Όθωνα». Η εκμετάλλευση των κοιτασμάτων άρχισε το 1844 και συνεχίστηκε για περίπου δύο δεκαετίες, μέχρι η παραγωγή να μεταφερθεί στη θέση Έντζι. Μετά τον Β΄ Παγκόσμιο Πόλεμο και τον Εμφύλιο το χωριό σε μεγάλο βαθμό εγκαταλείφθηκε.

Απογραφές πληθυσμού 
Η πορεία του πληθυσμού σύμφωνα με τις απογραφές:

Σημεία ενδιαφέροντος 
Το χωριό διατηρεί το παραδοσιακό του χρώμα. Τα κτίρια είναι πετρόκτιστα στα πρότυπα της ηπειρώτικης αρχιτεκτονικής. Οι παλαιότερες εκκλησίες του χωριού είναι η Ευαγγελιστρία και τα Εννιάμερα (κοιμητηριακός), αμφότερες κτισμένες πριν το 1850. Ο ναός της Ευαγγελιστρίας φέρει τέμπλο του 1851. Ο ναός της Ανάληψης κτίστηκε στην περίοδο 1931-1995. Στη Καζάρμα βρίσκεται ο ναός του Αγίου Ιωάννη του Προδρόμου, του 1878, και στη θέση Πέρασμα βρίσκεται ο ναός του Αγίου Ελευθερίου (1953-1999). Στο χωριό διατηρούνται ακόμη πετρόκτιστες βρύσες και πεζούλες. Στη θέση Καζάρμα σώζονται ακόμη τα κτίρια για την αποθήκευση του λιγνίτη και μια στοά εξόρυξης.

Στις Απόκριες στο χωριό ετοιμάζονται χειροποίητα μακαρόνια. Επίσης, το παραδοσιακό πασχαλινό φαγητό του χωριού είναι γιουβέτσι στο φούρνο. Πανηγύρι στο χωριό λαμβάνει χώρα στις 22  και 23 Αυγούστου, ανήμερα της εορτής Ενιάμερα της Παναγίας.

Παραπομπές

Εξωτερικοί σύνδεσμοι 
 Αφιέρωμα στους Μαλετιάνους

Χωριά του νομού Εύβοιας
Δήμος Κύμης - Αλιβερίου
Πλατάνα Εύβοιας

Η Πλατάνα ή Κάτω Ποταμία (μέχρι το 1966) είναι παραθαλάσσιο χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 384 κατοίκους. Είναι κτισμένος σε υψόμετρο 20 μ. στις εκβολές του ρέματος Μέλας ή Στοτεινή στον κόλπο της Κύμης.

Ιστορικά στοιχεία 
Τα πρώτα κτίρια του οικισμού ήταν ταρσανάδες τους οποίους έκτισαν οι κάτοικοι της Άνω Ποταμίας. Το 1875 η Ελληνική Μεταλλευτική Εταιρία, η οποία είχε αναλάβει από το 1870 την εκμετάλλευση του λιγνιτωρυχείου στο Έντζι, κατασκεύασε στις εκβολές του Μέλα ένα μώλο για την εκφόρτωση του λιγνίτη σε πλοία, γνωστό ως μουράγιο. Ο μώλος συνδεόταν με τα ορυχεία με ιππήλατο σιδηρόδρομο. Λίγο αργότερα κατασκευάστηκε και το κτίριο του διοικητή των ορυχείων γνωστό ως παλατάκι. Ακολούθησαν και άλλα κτίρια που κτίστηκαν εκατέρωθεν του ποταμού. Το 1911 καταγράφεται για πρώτη φορά ως οικισμός, με το όνομα Κάτω Ποταμία.

Το 1914 ολοκληρώθηκε το λιμάνι στην Κύμη και πλέον η εκφόρτωση του μεταλλεύματος γινόταν εκεί. Αυτό σήμαινε την αρχή μιας περιόδου κάμψης της Πλατάνας, καθώς και το εμπόριο κρασιού άρχισε να φθίνει. Το 1935 ολοκληρώθηκε η γέφυρα η οποία ένωνε τις δύο όχθες του ποταμού. Μέχρι τότε η επικοινωνία γινόταν με βάρκες. Το χωριό άρχισε να αναπτύσσεται ξανά μετά τη δεκαετία του 1980, αυτή τη φορά ως τουριστικός προορισμός.

Απογραφές πληθυσμού 
Η πορεία του πληθυσμού σύμφωνα με τις απογραφές:

Σημεία ενδιαφέροντος 
Διατηρούνται μέχρι σήμερα κάποια από τα πετρόκτιστα αρχοντικά του 19ου αιώνα, από χαρακτηριστική κόκκινη πέτρα. Δύο από τα κτίρια του χωριού έχουν χαρακτηριστεί μνημεία. Το ένα είναι ισόγειο κτίριο με αξιόλογα αρχιτεκτονικά και μορφολογικά στοιχεία και το άλλο είναι διώροφο κτίριο στο παραλιακό μέτωπο του οικισμού.

Ενδιαφέρον παρουσιάζει ο μώλος ή μουράγιο, ο οποίος κτίστηκε το 1875 για την εκφόρτωση λιγνίτη από τα ορυχεία στο Έντζι. Ενδιαφέρον παρουσιάζουν οι εκβολές του ρέματος Μέλας, όπου το 1935 κτίστηκε γέφυρα. Το χωριό διαθέτει επίσης παραλία.

Οικονομία 
Πλέον η οικονομία του χωριού βασίζεται στον τουρισμό. Στο χωριό λειτουργούν πολλά ενοικιαζόμενα δωμάτια και χώροι εστίασης. Επίσης στο χωριό λειτουργεί αλιευτικό καταφύγιο.

Σημείωση
Στην κεντρική Εύβοια και το Δήμο Μεσσαπίων υπάρχει ο συνώνυμος οικισμός Πλατάνα Μεσσαπίων Εύβοιας.

Παραπομπές 

Χωριά του νομού Εύβοιας
Δήμος Κύμης - Αλιβερίου
Όριο Εύβοιας

Το Όριο ή Οριό είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 388 κατοίκους. Είναι κτισμένο σε υψόμετρο 40 μ.

Ιστορικά στοιχεία 
Ο χώρος φαίνεται να κατοικείται από την αρχαιότητα. Τότε αποτελούσε το όριο ανάμεσα στις επικράτειες της αρχαίας Κύμης, της Οιχαλίας και των Κοίλων, και από αυτό το γεγονός διατηρεί μέχρι σήμερα το όνομά του. Κατά τη διάρκεια της Φραγκοκρατίας στο χωριό βρισκόταν το μέγαρο του Φράγκου φεουδάρχη. Το μέγαρο ήταν στη θέση Φραντσέσκο, δυτικά του σχολείου του χωριού. Κοντά στο χωριό βρισκόταν κάστρο, γνωστό ως Λα Κούπα. 

Οι Οθωμανοί, με επικεφαλής τον Μωάμεθ Β΄, κατέλαβαν αυτό το φρούριο Κούπα μετά από προδοσία το 1470 και το γκρέμισαν. Το χωριό αναφέρεται στο οθωμανικό φορολογικό κατάστιχο του 1474 ως Oryo. Σύμφωνα με την κατάστιχο είχε 96 σπίτια με 11 χήρες. Το κατάστιχο επίσης σημειώνει ότι είναι γνωστό και ως Ποτήρα και ότι διαθέτει οχυρό. Το κατάστιχο του 1521 αναφέρει ότι ο αριθμός των νοικοκυριών είχε αυξηθεί στα 202.

Μετά την απελευθέρωση, το 1833, οι κάτοικοι του χωριού για να αποκτήσουν τα χωράφια γύρω από το χωριό έπρεπε να τα αγοράσουν από τους προηγούμενους κατόχους τους. Το 1836 το Όριο προσαρτήθηκε στον δήμο Δυστίαιων, το 1848 στον δήμο Αυλώνος και με την κατάργηση των δήμων το 1912 ορίστηκε έδρα κοινότητας  οποία περιελάμβανε επίσης τα χωριά Πυργί και Μουρτερή, τα οποία αργότερα αποσπάστηκαν από αυτή.

Απογραφές πληθυσμού 
Η πορεία του πληθυσμού σύμφωνα με τις απογραφές:

Σημεία ενδιαφέροντος 
Στο νεκροταφείο του χωριού βρίσκεται ο ναός της Θεοτόκου ή Παναγία, ο οποίος χρονολογείται από τους βυζαντινούς χρόνους. Το κτίριο του παλιού δημοτικού σχολείου έχει διαμορφωθεί σε λαογραφικό μουσείο.

Παραπομπές 

Χωριά του νομού Εύβοιας
Δήμος Κύμης - Αλιβερίου
Πρωθυπουργός της Λιθουανίας

Ο Πρωθυπουργός της Λιθουανίας (λιθουανικά: Ministras Pirmininkas  δηλαδή Υπουργός-Πρόεδρος) είναι ο επικεφαλής της κυβέρνησης της Λιθουανίας . Ο πρωθυπουργός είναι ο αρχηγός της κυβέρνησης της Λιθουανίας και διορίζεται από τον Πρόεδρο με τη σύμφωνη γνώμη του λιθουανικού κοινοβουλίου, του Σέιμας. Το σύγχρονο αξίωμα του πρωθυπουργού ιδρύθηκε το 1990, κατά τη διάρκεια της αναταραχής κατά την κατάρρευση της Σοβιετικής Ένωσης, αν και ο επίσημος τίτλος ήταν ο "Πρόεδρος του Συμβουλίου των Υπουργών" έως τις 25 Νοεμβρίου 1992.

Ιστορικά, ο τίτλος του πρωθυπουργού χρησιμοποιήθηκε επίσης μεταξύ του 1918 και του 1940. Αυτό ήταν κατά τη διάρκεια της αρχικής Δημοκρατίας της Λιθουανίας, η οποία υπήρξε από την κατάρρευση της Ρωσικής Αυτοκρατορίας μέχρι την προσάρτηση της χώρας από τη Σοβιετική Ένωση.

Δημοκρατία της Λιθουανίας (1918–1940)

Έπειτα από το τελεσίγραφο του 1940, οι δυνάμεις της Σοβιετικής Ένωσης εισέβαλαν στη Λιθουανία, αναγκάζοντας τον Αντάνας Σμέτονα να εγκαταλείψει τη χώρα. Ο Αντάνας Μέρκις, ο οποίος ανέλαβε τη θέση του υπηρεσιακού προέδρου σύμφωνα με το σύνταγμα, ανακοίνωσε επίσημα ότι ενέλαβε την προεδρία σε μόνιμη βάση και διόρισε τον Γιούστας Παλέκις, ο οποίος ήταν ευνοούμενος των σοβιετικών αρχών, ως πρωθυπουργό, ενόψει του σχηματισμού "λαϊκής κυβέρνησης". Σύντομα ο Μέρκις παραιτήθηκε, αφήνοντας τον Παλέκις να αναλάβει και υπηρεσιακός πρόεδρος. Η προεδρία του Μέρκις δεν αναγνωρίζεται ως νόμιμη στη σύγχρονη Λιθουανία.
 Επίσης ο Παλέκις δεν συγκαταλέγεται στον κατάλογο των πρωθυπουργών του Μεσοπολέμου στις κυβερνητικές πηγές.

Λιθουανική Σοβιετική Σοσιαλιστική Δημοκρατία (1940–1990)
Πρόεδρος του Συμβουλίου των Κομισαρίων του Λαού στη Λιθουανική ΣΣΔ 
Μετσισλόβας Γκεντβίλας (1901-1981) (25 Αυγούστου 1940 – 2 Απριλίου 1946) (σε εξορία στη Ρωσική Σοσιαλιστική Δημοκρατία το 1941–1944) 

Πρόεδροι του Συμβουλίου Υπουργών της Λιθουανικής Σ.Σ.Ρ.
Μετσισλόβας Γκεντβίλας  (1901-1981) (2 Απριλίου 1946 – 16 Ιανουαρίου 1956)
Μοτιέγιους Σουμάουσκας  (1905-1982) (16 Ιανουαρίου 1956 – 14 Απριλίου 1967)
Γιουόζας Μανιούσις  (1910-1987)  (14 Απριλίου 1967 – 16 Ιανουαρίου 1981)
Ρινγκάουντας Σονγκάιλα (1929-2019)   (16 Ιανουαρίου 1981 – 18 Νοεμβρίου 1985)
Βιτάουτας Σακαλάουσκας (1933-2001)   (18 Νοεμβρίου 1985 – 17 Μαρτίου 1990)

Προσωρινή Κυβέρνηση της Λιθουανίας (1941)
Υπηρεσιακός Πρωθυπουργός της Προσωρινής Κυβέρνησης 
Γιουόζας Αμπραζεβίσιους (1903-1974)   (23 Ιουνίου 1941 – 5 Αυγούστου 1941)

Δημοκρατία της Λιθουανίας (1990–σήμερα)

Από τις 11 Μαρτίου 1990 έπειτα από την υιοθέτηση της Πράξης Επανίδρυσης του Κράτους της Λιθουανίας, υπηρέτησαν τα ακόλουθα πρόσωπα:

 Κόμματα

Παραπομπές 

Πολιτική της Λιθουανίας
Νίκη Γρανά

Η Νίκη Γρανά (Αθήνα, 16 Απριλίου 1987) είναι Ελληνίδα ηθοποιός της τηλεόρασης και τραγουδίστρια.

Είναι κυρίως γνωστή για τη συμμετοχή της στην τηλεοπτική σειρά Κλεμμένα Όνειρα.

 Βιογραφία 
Γεννήθηκε στην Αθήνα το 1987. Το 2002, σε νεαρή ηλικία ξεκίνησε να ασχολείται με το τραγούδι ενώ συνεργάστηκε με τους Πυξ Λαξ στο Σταυρό του Νότου κάνοντας φωνητικά. Όταν τελείωσε το σχολείο ξεκίνησε τις σπουδές της πάνω στο αντικείμενο της υποκριτικής στη Δραματική Σχολή του Γιώργου Θεοδοσιάδη απ' όπου αποφοίτησε το 2009, ενώ έχει σπουδάσει μουσική στο Εθνικό Ωδείο. Στις 15 Απριλίου του 2021 εκείνη κι ο σύντροφός της απέκτησαν το πρώτο τους παιδί,τη Φλώρα.

Κατά τη διάρκεια των σπουδών της έκανε την πρώτη της εμφάνιση ως ηθοποιός στην τηλεόραση, με ένα μικρό ρόλο, στη σειρά Μαύρα Μεσάνυχτα ενώ έκανε εμφανίσεις σε διάφορες μουσικές σκηνές. Έχει συνεργαστεί με διάφορους γνωστούς καλλιτέχνες μεταξύ των οποίων ο Φίλιππος Πλιάτσικας, ο Μίλτος Πασχαλίδης ενώ έχει ολοκληρώσει τον πρώτο της δίσκο, σε συνεργασία με την μπάντα της, τους misty9.

Η πρώτη γνωστή εμφάνιση στην τηλεόραση έγινε το 2011, στην καθημερινή σειρά Κλεμμένα Όνειρα στο Mega Channel. Εκεί για τρεις σεζόν υποδύθηκε τη Φρύνη Δημητριάδη, μία νεαρή φοιτήτρια που συγκατοικούσε με την κεντρική πρωταγωνίστρια της σειράς. Μετά την ολοκλήρωση του ρόλου της στη σειρά ακολούθησαν διάφορες συμμετοχές στη δραματική σειρά Δικαίωση σε σκηνοθεσία Δημήτρη Αρβανίτη τη σεζόν 2014-2015. Το 2017 πρωταγωνίστησε μαζί με τον Κώστα Αποστολίδη, τη Ζέτα Δούκα και την Ελισάβετ Μουτάφη στην καθημερινή σειρά Αρ3να στο Star Channel. Τη σεζόν 2017-2018 πρωταγωνίστησε μαζί με την Πηνελόπη Αναστασοπούλου, τη Θωμαΐδα Ανδρούτσου και την Κατερίνα Μισιχρόνη στην κομεντί 4xxx4. Το 2018, έπαιξε σε ένα επεισόδιο της αστυνομικής σειράς Έγκλημα και Πάθος''.

Φιλμογραφία

Τηλεόραση

Παραπομπές 

Ελληνίδες ηθοποιοί τηλεόρασης
Ελληνίδες τραγουδίστριες
Κατερίνα Δημητρόγλου

Η Κατερίνα Δημητρόγλου (Αθήνα, 23 Φεβρουαρίου 1985) είναι Ελληνίδα ηθοποιός.

Είναι γνωστή για τους ρόλους της στις σειρές του MEGA, ''Κλεμμένα Όνειρα'' και ''Δικαίωση''.

Βιογραφικό 
Γεννήθηκε το 1985 στην Αθήνα όπου και μεγάλωσε. Από την εφηβεία της ξεκίνησε να ασχολείται ερασιτεχνικά με το θέατρο παίζοντας σε θεατρικές παραστάσεις. Σε ηλικία 18 ετών, πέρασε στη Φιλοσοφική Σχολή Αθηνών απ' όπου αποφοίτησε πέντε χρόνια μετά. Παράλληλα, ξεκίνησε σπουδές υποκριτικής στην Ανώτερη Δραματική Σχολή Ίασμος του Βασίλη Διαμαντόπουλου ενώ κατά τη διάρκεια των σπουδών της ξεκίνησε να δουλεύει ως ηθοποιός στη τηλεόραση και τον κινηματογράφο.

Το 2005, έπαιξε σε δύο κινηματογραφικές παραγωγές μικρού μήκους στο «Fake Words» και το «Maths Degree». Την ίδια περίοδο ήταν μέρος του καστ της σατιρικής σειράς του Γιάννη Ζουγανέλη, «Γιαννάκη ομορφόπαιδο» στο ALTER. Το 2008, συμμετείχε σε ένα επεισόδιο της σειράς «Σε είδα...» ενώ συμπρωταγωνίστησε μαζί με τη Θεοφανία Παπαθωμά και τον Στράτο Τζώρτζογλου σε ένα επεισόδιο της ερωτικής σειράς «Αληθινοί Έρωτες». Τη σεζόν 2008-2009 έπαιξε στη δραματική σειρά «Το κλειδί του παραδείσου» ενώ τις σεζόν 2009-2011 είχε ένα από τους βασικούς ρόλους στη καθημερινή σειρά του ANT1, «Κάρμα». Από το 2011 μέχρι το 2014 πρωταγωνίστησε στη διαδικτυακή κωμική σειρά «See you around». Τη σεζόν 2013-2014 ερμήνευσε το ρόλο της φοιτήτριας Πέγκυς Κάραλη στο τρίτο κύκλο της καθημερινής σειράς «Κλεμμένα Όνειρα» σε σκηνοθεσία Δημήτρη Αρβανίτη.

Ο ρόλος που την έκανε ιδιαίτερα γνωστή στο ευρύ κοινό ήταν αυτός της Νατάσας Γκέκου στη δραματική σειρά «Δικαίωση». Εκεί τη σεζόν 2014-2015 συμπρωταγωνίστησε μαζί με τον Αλέξανδρο Σταύρου. Ακολούθησε η κωμική σειρά «Μάλιστα, Σεφ!» την επόμενη σεζόν. 

Το 2015, έπαιξε στις ταινίες «Amore Mio» και «Ο Κλέαρχος, η Μαρίνα και ο κοντός» (remake).

Προσωπική ζωή 
Στις 4 Ιουνίου 2021 παντρεύτηκε τον επιχειρηματία Γιώργο Κούρτη και δύο μήνες αργότερα, στις 4 Αυγούστου, απέκτησαν μια κόρη.

Φιλμογραφία

Τηλεόραση

Κινηματογράφος

Videoclips

Θεατρογραφία

Παραπομπές 

Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ελληνίδες ηθοποιοί κινηματογράφου
Απόφοιτοι Εθνικού και Καποδιστριακού Πανεπιστημίου Αθηνών
Πλάνη του αχυρανθρώπου

Το επιχείρημα ή πλάνη του αχυρανθρώπου (αγγλικά strawman fallacy) είναι μια λογική πλάνη, κατά το οποίο ένας συζητητής παρουσιάζει παραλλαγμένα το επιχείρημα του αντιπάλου του, ώστε να επιτεθεί στην παραλλαγμένη του εκδοχή, και όταν την καταρρίψει, να εισηγηθεί ότι κατέρριψε το αρχικό επιχείρημα του αντιπάλου.

Έρευνα (Bizer, 2006) έδειξε πως το επιχείρημα μπορεί να είναι πειστικό, αν το ακροατήριο δεν έχει όρεξη να αναλύσει τα επιχειρήματα.

Ένα παράδειγμα είναι η πρόταση νόμου που κατατέθηκε στο κοινοβούλιο της Λουϊζιάνας το 2001. Η πρόταση νόμου εισηγητή πως, επειδή το βιβλίο του Δαρβίνου περί της εξέλιξης των ειδών, δικαιολογούσε τον ρατσισμό, η Λουϊζιάνα καταδικάζει την δαρβινική ιδεολογία που χωρίζει τους ανθρώπους σε ανώτερους και κατώτερους. Ο δαρβινισμός ως ιδεολογία δεν αποτελεί δικαιολογία για τον ρατσισμό.

Δομή 
Η πλάνη του αχυράνθρωπου εμφανίζεται στο ακόλουθο πρότυπο επιχειρήματος:

 Το πρόσωπο 1 υποστηρίζει την πρόταση Χ .
 Το πρόσωπο 2 διαφωνεί με μια επιφανειακά παρόμοια πρόταση Υ , ψευδώς, σαν ένα επιχείρημα κατά του Y να ήταν ένα επιχείρημα κατά του Χ .

Αυτός ο συλλογισμός είναι μια άγνοια ελέγχου: δεν ανταποκρίνεται στην εν λόγω πρόταση, παραποιώντας την αντίθετη θέση.

Για παράδειγμα:

 Παραθέτοντας τα λόγια του αντιπάλου εκτός πλαισίου - δηλαδή, επιλέγοντας παραθέματα που παραπλανούν για τις προθέσεις του αντιπάλου.
 Παρουσιαζόμενος κάποιος που υπερασπίζεται πτωχά μια θέση πολύ ως αμυνόμενος, και μετά αρνούμενος τα επιχειρήματα του εν λόγω προσώπου, δίνοντας την εντύπωση ότι κάθε υποστηρικτής της θέσης αυτής (και ως εκ τούτου η ίδια η θέση) έχει ηττηθεί. 
 Η υπεραπλούστευση του επιχειρήματος του αντιπάλου, και στη συνέχεια η επίθεση σε αυτήν την απλοποιημένη έκδοση.
 Η υπερβολή (μερικές φορές υπερβολικά υπερβάλλουσα) του επιχειρήματος του αντιπάλου, και στη συνέχεια η επίθεση σε αυτήν την υπερβολική έκδοση.

Παραπομπές

Πηγές 
 

 

Λογική πλάνη
Καρστ

Το καρστ είναι τοπογραφία που σχηματίζεται από τη διάλυση διαλυτών πετρωμάτων, όπως ο ασβεστόλιθος, ο δολομίτης και ο γύψος. Χαρακτηρίζεται από υπόγεια αποχετευτικά συστήματα με καταβόθρες και σπήλαια. Καρστ έχουν τεκμηριωθεί σε περισσότερο ανθεκτικά σε καιρικές συνθήκες πετρώματα, όπως ο χαλαζίτης, υπό τις κατάλληλες συνθήκες. Η αποστράγγιση μπορεί να περιορίσει τα επιφανειακά ύδατα, ποταμών και λιμνών. Εντούτοις, σε περιοχές όπου το διαλυμένο υπόστρωμα καλύπτεται (πιθανώς από συντρίμμια) ή περιορίζεται από ένα ή περισσότερα υπερτιθέμενα μη διαλυτά στρώματα πετρωμάτων, διακριτά καρστικά χαρακτηριστικά είναι δυνατόν να εμφανιστούν μόνο σε υπόγεια επίπεδα και να εκλείπουν παντελώς από την επιφάνεια του εδάφους.

Η μελέτη του καρστ θεωρείται πρωταρχικής σημασίας για τη γεωλογία του πετρελαίου διότι το 50% των παγκόσμιων αποθεμάτων υδρογονανθράκων φιλοξενούνται σε πορώδη καρστικά συστήματα.

Σημειώσεις παραπομπές

Εξωτερικοί σύνδεσμοι

 Speleogenesis Network, a communication platform for physical speleology and karst science research
 Speleogenesis and Karst Aquifers – a large glossary of Karst related terms
 Acta Carsologica – research papers and reviews in all the fields related to karst
 CDK Citizens of the Karst – Citizens of the Karst, a non profit NGO dedicated to the protection of the Puerto Rican Karst (English site available)
 The Virtual Cave's page on karst landforms
 Karst Information Portal - an open-access digital library linking scientists, managers, and explorers

Καρστ
Θανάσης Βισκαδουράκης

Ο Θανάσης Βισκαδουράκης (5 Μαρτίου 1968) είναι Έλληνας ηθοποιός και παρουσιαστής.

Έχει ξεχωρίσει μέσα από τηλεοπτικές σειρές, θεατρικές παραγωγές και κινηματογραφικές ταινίες.

Φιλμογραφία

Τηλεόραση

Θέατρο

Κινηματογράφος

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Έλληνες κωμικοί
Ρόδα Θιναλίου Κέρκυρας

Η Ρόδα Θιναλίου ή Σφακερών είναι παραθαλάσσιο χωριό της Κέρκυρας.

Γεωγραφία
Η Ρόδα βρίσκεται στις βόρειες ακτές του νησιού σε απόσταση 36,5 χλμ. ΒΔ. από την πόλη της Κέρκυρας και 3 χλμ. Δ. από την Αχαράβη. Συνορεύει Ν. με τα Σφακερά, Δ. με τη Ρόδα Εσπερίων. ΒΔ. και Α.-ΒΑ. με τον Άγιο Στέφανο. Πρόκειται για καλοκαιρινό τουριστικό προορισμό και διαθέτει πολλά κέντρα εστίασης, μαγαζιά κάθε είδους, ταξιδιωτικά γραφεία, οργανωτές εκδρομών, internet cafè, pub και club. Υπάρχουν δύο παραλίες, μια στα δυτικά, πιο μικρή και απομονωμένη, δίπλα στο λιμανάκι και η άλλη ανατολικά κατά μήκος της ακτής και των σπιτιών του χωριού. Από το μικρό λιμανάκι ξεκινούν τουριστικά σκάφη που κάνουν εκδρομές προς τα Διαπόντια νησιά.
Η παλιά ονομασία της είναι Άγιος Γεώργιος και αναφέρεται επίσημα το 1869 στο ΦΕΚ 55Α - 23/12/1869 να προσαρτάται στον τότε δήμο Ακρολοφιτών. το 1912 με το ΦΕΚ 261Α - 31/08/1912 διορθώνεται σε Ρόδα. Σύμφωνα με το σχέδιο Καλλικράτης και μετά την τροποποίησή του το 2019, μαζί με τα Σφακερά αποτελούν την τοπική κοινότητα Σφακερών που υπάγεται στη δημοτική ενότητα Θιναλίου του δήμου Βόρειας Κέρκυρας και σύμφωνα με την απογραφή 2011 έχει πληθυσμό 561 κατοίκους.

Δείτε επίσης
Τον γειτονικό και συνώνυμο οικισμό Ρόδα Εσπερίων.

Παραπομπές

Χωριά της Κέρκυρας
Δήμος Κέρκυρας
Σταρ Τρεκ Νο 3: Αναζητώντας τον Σποκ

Το Σταρ Τρεκ Νο 3: Αναζητώντας τον Σποκ (αγγλικάStar Trek III: The Search for Spock) είναι ο τίτλος μιας αμερικανικής ταινίας επιστημονικής φαντασίας του 1984, που γράφτηκε από τον Χαρβ Μπέρνετ, σε σκηνοθεσία του Λέοναρντ Νίμοϊ και βασίζεται στην τηλεοπτική σειρά Star Trek. Είναι η τρίτη ταινία της σειράς Star Trek και αποτελεί το δεύτερο κομμάτι ενός ιστορικής σεναριακής κινηματογραφικής τριλογίας που αρχίζει με το Σταρ Τρεκ Νο 2: Η Οργή του Καν (1982) και ολοκληρώνεται με το Σταρ Τρεκ Νο 4: Επιστροφή στο Παρόν (1986). Μετά το θάνατο του Σποκ (Νίμοϊ), το πλήρωμα του USS Enterprise επιστρέφει στη Γη. Όταν ο Τζέιμς Τ. Κερκ (Γουίλιαμ Σάτνερ) μαθαίνει ότι το πνεύμα του Σποκ ή αλλιώς το katra κρατιέται στο μυαλό του Δρ. Λέοναρντ «Μπόουνς» ΜακΚόι (ΝτεΦόρεστ Κέλι), ο Κερκ και το πλήρωμά του κλέβουν το Enterprise για να επιστρέψουν το σώμα του Σποκ στο σπίτι του. Το πλήρωμα πρέπει επίσης να αγωνιστεί με εχθρικούς Κλίνγκον με επικεφαλής τον Κρούγκ (Κρίστοφερ Λόιντ), οι οποίοι είναι αποφασισμένοι να κλέψουν τα μυστικά μιας ισχυρής συσκευής με την ικανότητα της γαιομορφοποιήσης.

Η ταινία κυκλοφόρησε στους κινηματογράφους τον Ιούνιο του 1984.Έλαβε κυρίως θετικές κριτικές, αν και λιγότερο καλές σε σύγκριση με αυτές που έλαβε η προηγούμενη ταινία.Οι κριτικοί επαίνεσαν κυρίως το καστ, την σκηνοθεσία και τους χαρακτήρες,ενώ επέκριναν κυρίως την πλοκή.

Παραπομπές

Εξωτερικοί Σύνδεσμοι

 Επίσημη ιστοσελίδα
 Σταρ Τρεκ Νο 3: Αναζητώντας τον Σποκ στο IMDb

Αμερικανικές ταινίες
Ταινίες του 1984
Ταινίες παραγωγής Paramount Pictures
Περιπέτεια επιστημονικής φαντασίας (ταινίες)
Ταινίες σίκουελ
Σκηνοθετικό ντεμπούτο σε ταινίες
Σταρ Τρεκ
Ταινίες με μουσική σύνθεση Τζέιμς Χόρνερ
Σταρ Τρεκ Νο 4: Επιστροφή στο Παρόν

Σταρ Τρεκ Νο 4: Επιστροφή στο Παρόν (αγγλικά: Star Trek IV: The Voyage Home) είναι μια αμερικανική ταινία επιστημονικής φαντασίας και δράσης του 1986 σε  σκηνοθεσία του Λέοναρντ Νίμοϊ και βασίζεται στην τηλεοπτική σειρά Star Trek. Είναι συνέχεια του Σταρ Τρεκ Νο 3: Αναζητώντας τον Σποκ, και ολοκληρώνεται η ιστορία που άρχισε με το Σταρ Τρεκ Νο 2: Η Οργή του Καν και συνεχίστηκε με το Σταρ Τρεκ Νο 3: Αναζητώντας τον Σποκ. Στην ταινία αυτήν το πλήρωμα του USS Enterprise ταξιδεύει πίσω στο χρόνο, για να βρει μεγαπτέρες φάλαινες, που κατά τον 23ο αιώνα έχουν εξαφανιστεί.

Η ταινία πρωτοκυκλοφόρησε στη Βόρεια Αμερική στις 26 Νοεμβρίου 1986 από την Paramount Pictures. Ήταν μια επιτυχία στο box office, κερδίζοντας $ 133 εκατομμύρια παγκοσμίως κι έγινε μια απο τις υψηλότερες εισπρακτικά ταινίες του 1986. Η κριτική αντίδραση στο φιλμ ήταν κυρίως θετική, με τους κριτικούς να επαινούν το χιούμορ της, τις ερμηνείες των πρωταγωνιστών της, την σκηνοθεσία και την ιστορία της ταινίας. Η ταινία θεωρείται από πολλούς φαν και κριτικούς ως μια απο τις καλύτερες ταινίες της σειράς Star Trek κι έλαβε επίσης μια υποψηφιότητα στην 59η απονομή των βραβείων Όσκαρ.

Παραπομπές

Εξωτερικοί Σύνδεσμοι

 Επίσημη ιστοσελίδα
 Σταρ Τρεκ Νο 4: Επιστροφή στο Παρόν στο IMDb

Αμερικανικές ταινίες
Ταινίες του 1986
Ταινίες παραγωγής Paramount Pictures
Περιπέτεια επιστημονικής φαντασίας (ταινίες)
Κωμικές ταινίες επιστημονικής φαντασίας
Ταινίες τοποθετημένες στο Σαν Φρανσίσκο
Ταινίες γυρισμένες στο Σαν Φρανσίσκο
Ταινίες σίκουελ
Ταινίες με ταξίδι στον χρόνο
Ταινίες τοποθετημένες στο μέλλον
Σταρ Τρεκ
Σταρ Τρεκ Νο 5: Τα Tελευταία Σύνορα

Σταρ Τρεκ Νο 5: Τα Tελευταία Σύνορα (αγγλικά: Star Trek V: The Final Frontier) είναι μια αμερικανική ταινία επιστημονικής φαντασίας του 1989 σε  σκηνοθεσία του Γουίλιαμ Σάτνερ και βασίζεται στην τηλεοπτική σειρά Star Trek.Είναι η πέμπτη ταινία Σταρ Τρεκ και χρονικά διαδραματίζεται λίγο μετά τα γεγονότα της προηγούμενης ταινίας.Το κεντρικό της θέμα είναι η αναζήτηση του Θεού στο κέντρο του γαλαξία από τον Βουλκάνιο ετεροθαλή αδερφό του Σποκ, τον Συβόκ και το πλήρωμα του USS Enterprise-A.

Η ταινία πρωτοκυκλοφόρησε στη Βόρεια Αμερική στις 4 Ιουνίου 1989 από την Paramount Pictures . Ήταν μια επιτυχία στο box office, κερδίζοντας $ 97 εκατομμύρια παγκοσμίως και έκανε το μεγαλύτερο άνοιγμα από οποιαδήποτε μέχρι τότε ταινία Σταρ Τρεκ, ωστόσο έλαβε μικτές με αρνητικές κριτικές και σύμφωνα με τον παραγωγό της «σχεδόν σκότωσε το franchise». Η επόμενη ταινία Σταρ Τρεκ,Ο Άγνωστος Κόσμος έλαβε καλύτερες κριτικές.

Παραπομπές

Εξωτερικοί Σύνδεσμοι

 Επίσημη ιστοσελίδα
 Σταρ Τρεκ Νο 5: Τα Tελευταία Σύνορα στο IMDb

Αμερικανικές ταινίες
Ταινίες του 1989
Ταινίες παραγωγής Paramount Pictures
Περιπέτεια επιστημονικής φαντασίας (ταινίες)
Ταινίες σίκουελ
Θρησκεία στην επιστημονική φαντασία
Σταρ Τρεκ
Σταρ Τρεκ: Η Εξέγερση

Σταρ Τρεκ: Η Εξέγερση (αγγλικά: Star Trek: Insurrection) είναι μια αμερικανική ταινία επιστημονικής φαντασίας και δράσης του 1998 σε σκηνοθεσία του Τζόναθαν Φρεϊκς.Είναι η ένατη ταινία Σταρ Τρεκ καθώς και η τρίτη με πρωταγωνιστικούς χαρακτήρες αυτούς της Επόμενης Γενεάς. Στην ταινία αυτήν το πλήρωμα του USS Enterprise-E επαναστατεί ενάντια στον Αστροστόλο όταν ανακαλύπτει μια συνομοσία με ένα είδος ονόματο Σον'α το οποίο προσπαθεί να κλέψει τον φιλειρηνικό πλανήτη Μπακου με στόχο να διασφαλίσει τα αγαθά του συγκεκριμένου πλανήτη.

Η ταινία πρωτοκυκλοφόρησε στη Βόρεια Αμερική στις 4 Ιουνίου 1998 από την Paramount Pictures. Ήταν μια επιτυχία στο box office, κερδίζοντας $ 117 εκατομμύρια παγκοσμίως. Η κριτική αντίδραση στο φιλμ ήταν μικτή, με τους κριτές να επαινούν την ερμηνεία του Πάτρικ Στιούαρτ και την σκηνοθεσία του Τζόναθαν Φρεϊκς, ενώ άλλοι κριτικοί την θεώρησαν ότι είναι ένα εκτεταμένο επεισόδιο των τηλεοπτικών σειρών Σταρ Τρεκ. Η ταινία προτάθηκε για διάφορα βραβεία, ανάμεσα σε αυτά για ένα βραβείο Saturn και για ένα βραβείο Hugo, άλλα τελικα κέρδισε μόνο ένα βραβείο βραβείο Young Artist.

Παραπομπές

Εξωτερικοί σύνδεσμοι

 Επίσημη ιστοσελίδα
 Σταρ Τρεκ: Η Εξέγερση στο IMDb

Αμερικανικές ταινίες
Ταινίες του 1998
Ταινίες παραγωγής Paramount Pictures
Ταινίες γυρισμένες στην Καλιφόρνια
Περιπέτεια επιστημονικής φαντασίας (ταινίες)
Ταινίες τοποθετημένες στο μέλλον
Ταινίες σίκουελ
Σταρ Τρεκ
Σταρ Τρεκ: Γενεές

Σταρ Τρεκ: Γενεές (αγγλικά: Star Trek Generations) είναι μια αμερικανική ταινία επιστημονικής φαντασίας και δράσης του 1994 σε σκηνοθεσία του Ντέιβιντ Κάρσον και βασίζεται στην Αρχική Σειρά Star Trek και στο Σταρ Τρεκ: Η Επόμενη Γενεά. Είναι η έβδομη ταινία Σταρ Τρεκ καθώς και η πρώτη ταινία με πρωταγωνιστές τους πρωταγωνιστικούς χαρακτήρες της Επόμενης Γενεάς.Στην ταινία αυτήν ο κάπταιν Ζαν-Λουκ Πικάρντ συνεργάζεται με τον Τζειμς Τ. Κιρκ για να σταματήσουν έναν κακό, που θέλει να καταστρέψει ένα ηλιακό σύστημα.

Η ταινία πρωτοκυκλοφόρησε στη Βόρεια Αμερική στις 18 Νοεμβρίου 1994 από την Paramount Pictures.Η Paramount προώθησε την ταινία με διάφορα tie-in συμπεριλαμβανωμένων βιντεοπαιχνιδιών, βιβλίων, απλών παιχνιδιών και μιας ιστοσελίδας-κάτι πρωτότυπο για μια σημαντική ταινία για τα δεδομένα της εποχής. Ήταν μια επιτυχία στο box office, κερδίζοντας $ 118 εκατομμύρια παγκοσμίως, ωστόσο έλαβε μικτές κριτικές.Η ταινία ακολουθήθηκε από την Πρώτη Επαφή έχοντας ως πρωταγωνιστικούς χαρακτήρες αποκλειστικά και μόνο τους πρωταγωνιστικούς χαρακτήρες της Επόμενης Γενεάς.

Παραπομπές

Εξωτερικοί σύνδεσμοι

 Επίσημη ιστοσελίδα
 Σταρ Τρεκ: Γενεές στο IMDb

Αμερικανικές ταινίες
Ταινίες του 1994
Ταινίες παραγωγής Paramount Pictures
Περιπέτεια επιστημονικής φαντασίας (ταινίες)
Ταινίες σίκουελ
Ταινίες με ταξίδι στον χρόνο
Ταινίες γυρισμένες στη Νεβάδα
Σκηνοθετικό ντεμπούτο σε ταινίες
Σταρ Τρεκ
Star Trek: Nemesis

Star Trek: Nemesis είναι μια αμερικανική ταινία επιστημονικής φαντασίας του 2002 σε σκηνοθεσία του Στιούαρτ Μπαιρντ. Είναι η δέκατη ταινία Σταρ Τρεκ καθώς και η τέταρτη και τελευταία ταινία με πρωταγωνιστικούς χαρακτήρες αυτούς της Επόμενης Γενεάς.Στην ταινία αυτήν, η οποία διαδραματίζεται στον 24ο αιώνα, ο κάπταιν Πικάρντ και το πλήρωμα του USS Enterprise-E αναγκάζεται να αντιμετωπίσει μια απειλή για την Ηνωμένη Ομοσπονδία Πλανητών η οποία προέρχεται από έναν κλώνο του κάπταιν Πίκαρντ ονόματι Σίνζων, ο οποίος έχει πάρει τον έλεγχο της Ρωμυλιανής Αστρικής Αυτοκρατορίας μετά από ένα πραξικόπημα.

Η ταινία πρωτοκυκλοφόρησε στη Βόρεια Αμερική στις 13 Δεκεμβρίου 2002 από την Paramount Pictures και έλαβε γενικά μικτές κριτικές με τους κριτικούς να λένε ότι είναι η λιγότερο επιτυχημένη ταινία στο franchise. Η ταινία κατέληξε να αποφέρει μόνο $ 67 εκατομμύρια παγκοσμίως κάνοντας την αποτυχημένη εισπρακτικά.Αυτό είχε ως συνέπεια τα σχεδία που υπήρχαν μέχρι τότε, ως προς το να γίνει άλλη μια ταινία με πρωταγωνιστές αυτούς της Επόμενης Γενεάς, που θα ήταν και η τελευταία της σειράς, να ακυρωθούν, και τελικά η σειρά ταινιών Σταρ Τρεκ να επανεκκινηθεί με την ταινία Σταρ Τρεκ το 2009.

Παραπομπές

Εξωτερικοί σύνδεσμοι

 Επίσημη ιστοσελίδα
 Star Trek: Nemesis στο IMDb

Αμερικανικές ταινίες
Ταινίες του 2002
Ταινίες παραγωγής Paramount Pictures
Περιπέτεια επιστημονικής φαντασίας (ταινίες)
Κλωνοποίηση στην φαντασία
Ταινίες σίκουελ
Σταρ Τρεκ
Σταρ Τρεκ Νο 6: Ο Άγνωστος Κόσμος

Σταρ Τρεκ Νο 6: Ο Άγνωστος Κόσμος (αγγλικά: Star Trek VI: The Undiscovered Country) είναι μια αμερικανική ταινία επιστημονικής φαντασίας και δράσης του 1991 σε σκηνοθεσία του Νίκολας Μέιερ και βασίζεται στην τηλεοπτική σειρά Star Trek. Είναι η έκτη ταινία Σταρ Τρεκ καθώς και η τελευταία ταινία που περιλαμβάνει όλους τους πρωταγωνιστικούς χαρακτήρες της αρχικής σειράς.Στην ταινία αυτήν, μετά την καταστροφή του δορυφόρου Πράξις, η αυτοκρατορία των Κλίνγκον αποφασίζει να επιδιώξει ειρήνη με τον μαχροχρόνιο εχθρό της, την Ομοσπονδία. Ωστόσο, το πλήρωμα του USS Enterprise-A πρέπει να αντιμετωπίσει φαινομενικά αόρατους συνωμότες με στρατιωτική ατζέντα.

Η ταινία πρωτοκυκλοφόρησε στη Βόρεια Αμερική στις 4 Ιουνίου 1991 από την Paramount Pictures. Ήταν μια επιτυχία στο box office, κερδίζοντας $ 96 εκατομμύρια παγκοσμίως και έλαβε κυρίως θετικές κριτικές, οι οποίες επαινούσαν τις ερμηνεία των ηθοποιών και το κωμικό της στυλ.Επίσης η ταινία προτάθηκε για δυο βραβεία Όσκαρ, αυτό του Καλύτερου Μακιγιάζ κι αυτό των Καλύτερων Ηχητικών Εφέ. Ο δημιουργός του Σταρ Τρεκ, ο Τζιν Ροντενμπέρι πέθανε λίγο πριν την πρεμιέρα της ταινίας, έχοντας δει την ίδια την ταινία μερικές μέρες πριν.

Παραπομπές

Εξωτερικοί σύνδεσμοι

 Επίσημη ιστοσελίδα
 Σταρ Τρεκ Νο 6: Ο Άγνωστος Κόσμος στο IMDb

Αμερικανικές ταινίες
Ταινίες του 1991
Ταινίες παραγωγής Paramount Pictures
Περιπέτεια επιστημονικής φαντασίας (ταινίες)
Ταινίες γυρισμένες στην Καλιφόρνια
Ταινίες σίκουελ
Ταινίες τοποθετημένες στο μέλλον
Σταρ Τρεκ
Αγγλόφωνες ταινίες
Σταρ Τρεκ: Η ταινία

Σταρ Τρεκ: Η ταινία (αγγλικά: Star Trek: The Motion Picture) είναι μια αμερικανική ταινία επιστημονικής φαντασίας του 1979 σε σκηνοθεσία του Ρόμπερτ Γουάιζ και βασίζεται στην τηλεοπτική σειρά Star Trek, δημιουργημένη από τον Τζιν Ροντενμπέρι.Είναι η πρώτη ταινία Σταρ Τρεκ καθώς και η πρωτή ταινία που έχει ως πρωταγωνιστές τους πρωταγωνιστικούς χαρακτήρες της αρχικής τηλεοπτικής σειράς. Στην ταινία αυτήν, η οποία διαδραματίζεται στην δεκαετία του 2270, ένα μυστήριο και πανίσχυρο εξωγήινο σύννεφο γνωστό ως Β'Τζερ προσεγγίζει την Γη, καταστρέφοντας οτιδήποτε βρει στο διάβα του. Ο Ναύαρχος Τζειμς Τ. Κιρκ αναλαμβάνει την ηγεσία του αστροπλοίου USS Enterprise με στόχο να το οδηγήσει σε αποστολή για να σώσει το πλανήτη και ανακαλύψει την προέλευση του Β'Τζερ.

Η ταινία πρωτοκυκλοφόρησε στη Βόρεια Αμερική στις 7 Δεκεμβρίου 1979 από την Paramount Pictures και έλαβε μικτές κριτικές, πολλοί από τους όποιούς την επέκριναν για την έλλειψη σκηνών δράσεων και για το γεγονός ότι βασίστηκε υπερβολικά στα ειδικά εφέ. Η ταινία απέφερε 139 εκατομμύρια δολάρια παγκοσμίως, ποσό μικρό για τις προσδοκίες του στουντίου, αλλά αρκετό για την Paramount να γυρίσει μια συνέχεια της ταινίας αυτής πουν να ήταν λιγότερο ακριβή οικονομικά. Εκτότε, ο ρόλος του Τζιν Ροντενμπέρι περιορίστηκε σε ρόλο εκτελεστικού συμβούλου.Το 2001 πρωτοκυκλοφόρησε μια ειδική έκδοση της ταινίας (Director's Cut) σε DVD με αναθεωρημένο ήχο, πρόσθετες σκηνές και νέα εφέ δημιουργημένα στον υπολογιστή.

Παραπομπές

Εξωτερικοί σύνδεσμοι

 Επίσημη ιστοσελίδα
 Σταρ Τρεκ: Η ταινία στο IMDb

Αμερικανικές ταινίες
Ταινίες του 1979
Ταινίες παραγωγής Paramount Pictures
Περιπέτεια επιστημονικής φαντασίας (ταινίες)
Ταινίες γυρισμένες στο Ουαϊόμινγκ
Ταινίες με θέμα την τεχνητή νοημοσύνη
Ταινίες τοποθετημένες στο μέλλον
Σταρ Τρεκ
Σταρ Τρεκ: Η Πρώτη Επαφή

Σταρ Τρεκ: Η Πρώτη Επαφή (αγγλικά: Star Trek: First Contact) είναι μια αμερικανική ταινία επιστημονικής φαντασίας και δράσης του 1996 σε σκηνοθεσία του Τζόναθαν Φρεϊκς (που είναι το σκηνοθέτικό του ντεμπούτο στον κινηματογράφο) και βασίζεται στην τηλεοπτική σειρά Σταρ Τρεκ: Η Επόμενη Γενιά.Είναι η όγδοη ταινία Σταρ Τρεκ και η δευτέρη με πρωταγωνιστές τους βασικούς χαρακτήρες της Επόμενης Γενεάς. Στην ταινία αυτήν ο κάπταιν Ζαν-Λουκ Πικάρντ και το πλήρωμα του ταξιδεύουν πίσω στον χρόνο, από τον 24ο αιώνα στα μέσα του 21ου αιώνα, για να σταματήσουν τους Μποργκ, μια ρομποτική φυλή που προσπάθει να κατακτήσει την Γη αλλάζοντας το παρελθόν της.

Η ταινία πρωτοκυκλοφόρησε στη Βόρεια Αμερική στις 22 Νοεμβρίου 1996 από την Paramount Pictures. Ήταν μια επιτυχία στο box office, κερδίζοντας $ 146 εκατομμύρια παγκοσμίως και κατέληξε να γίνει μια απο τις υψηλότερες εισπρακτικά ταινίες του 1996. Η ταινία έλαβε κυρίως θετικές κριτικές, και θεωρείται από πολλούς ότι είναι μια απο τις καλύτερες ταινίες της σειράς Star Trek. Η ταινία προτάθηκε για ένα βραβείο Όσκαρ, αυτό του Καλύτερου Μακιγιάζ και ακολουθήθηκε απο την ταινία Σταρ Τρεκ: Η Εξέγερση, το 1998.

Παραπομπές

Εξωτερικοί σύνδεσμοι

 Επίσημη ιστοσελίδα
 Σταρ Τρεκ: Η Πρώτη Επαφή στο IMDb

Αμερικανικές ταινίες
Ταινίες του 1996
Ταινίες παραγωγής Paramount Pictures
Περιπέτεια επιστημονικής φαντασίας (ταινίες)
Ταινίες τοποθετημένες στην Μοντάνα
Ταινίες γυρισμένες στην Καλιφόρνια
Ταινίες γυρισμένες στην Αριζόνα
Σκηνοθετικό ντεμπούτο σε ταινίες
Ταινίες με ταξίδι στον χρόνο
Ταινίες σίκουελ
Σταρ Τρεκ
Σταρ Τρεκ (ταινία)

Σταρ Τρεκ (αγγλικά: Star Trek) είναι αμερικανική ταινία επιστημονικής φαντασίας και δράσης του 2009 σε  σκηνοθεσία του Τζέι Τζέι Έιμπραμς και βασίζεται στην τηλεοπτική σειρά Star Trek.Είναι η ενδέκατη ταινία Σταρ Τρεκ και επίσης είναι μια ταινία επανεκκίνησης με πρωταγωνιστικούς χαρακτήρες αυτούς της αρχικής σειράς, ωστόσο τους υποδύονται άλλοι ηθοποιοί.Επιπλέον, είναι η πρώτη ταινία της σειράς επανεκκίνησης. Η ταινία ακολουθεί τον Τζειμς Κιρκ και τον Σποκ πανώ στο USS Enterprise ενώ αντιμετωπίζουν τον Νέρωνα, έναν Ρωμυλιανό ο οποίος έρχεται από το μέλλον και απειλεί την Ηνωμένη Ομοσπονδία Πλανητών. Η ιστορία διαδραματίζεται σε μια εναλλακτική πραγματικότητα, εξαιτίας του ταξιδιού στο χρόνο από τον Νέρωνα και τον αρχικό Σποκ.

Η ταινία πρωτοκυκλοφόρησε στη Βόρεια Αμερική στις 8 Μάϊου 2009 από την Paramount Pictures . Ήταν μια επιτυχία στο box office, κερδίζοντας $ 385 εκατομμύρια παγκοσμίως ενάντια σε προϋπολογισμό $ 150 εκατομμύριων. Η κριτική αντίδραση στο φιλμ ήταν κυρίως θετική, με τους κριτές να επαινούν την ανάπτυξη των χαρακτήρων, την ιστορία, τις σκηνές δράσεις της ταινίας, τους κασκαντέρ, τα εφέ και το μουσικό σκορ του Μαΐκλ Γκιατσίνο. Προτάθηκε για διάφορα βραβεία, ανάμεσα σε αυτά και για τέσσερα βραβεία Όσκαρ, κερδίζοντας τελικά το βραβείο Όσκαρ Καλύτερου Μακιγιάζ, κάνοντάς την την πρώτη ταινία Σταρ Τρεκ που κερδίζει βραβείο Όσκαρ. Ακολουθήθηκε από τις ταινίες Star Trek into Darkness και το Star Trek Beyond το 2013 και το 2016, αντίστοιχα.

Παραπομπές

Εξωτερικοί Σύνδεσμοι

 Επίσημη ιστοσελίδα
 Σταρ Τρεκ στο IMDb

Ταινίες του 2009
Ταινίες παραγωγής Paramount Pictures
Περιπέτεια επιστημονικής φαντασίας (ταινίες)
Ταινίες γυρισμένες στην Καλιφόρνια
Ταινίες τοποθετημένες στο Σαν Φρανσίσκο
Ταινίες σίκουελ
Reboots ταινιών
Ταινίες με ταξίδι στον χρόνο
Μαύρες τρύπες στη μυθοπλασία
Σταρ Τρεκ
Star Trek into Darkness

Star Trek into Darkness είναι μια αμερικανική ταινία επιστημονικής φαντασίας και δράσης του 2013 σε σκηνοθεσία του Τζέι Τζέι Έιμπραμς και βασίζεται στην τηλεοπτική σειρά Star Trek. Είναι η δωδέκατη ταινία του Σταρ Τρεκ και η δεύτερη της επανεκκίνησης του franchise. Στην ταινία οι Κρις Πάιν, Ζάκαρι Κουίντο, Καρλ Ούρμπαν, Ζόι Σαλντάνα, Τζον Τσο, και Αντόν Γέλτσιν επαναλαμβάνουν τους ρόλους που είχαν στην προηγούμενη ταινία. Στην ταινία, η οποία διαδραματίζεται στον 23ο αιώνα, ο Κιρκ και το πλήρωμα του USS Enterprise στέλνονται στον πλανήτη καταγωγής των Κλίνγκον για να συλλάβουν τον τρομοκράτη Τζον Χάρισον.

Η ταινία πρωτοκυκλοφόρησε στη Βόρεια Αμερική στις 4 Ιουνίου 2013 από την Paramount Pictures. Ήταν μια εισπρακτική επιτυχία, κερδίζοντας $ 467 εκατομμύρια παγκοσμίως και κατέληξε να είναι η υψηλότερη μέχρι στιγμής εισπρακτικά ταινία Σταρ Τρεκ. Οι κριτικές για την ταινία ήταν κυρίως θετικές και προτάθηκε για διάφορα βραβεία, ανάμεσα σε αυτά και για βραβείο Όσκαρ Καλύτερων Οπτικών Εφέ.Ακολουθήθηκε από το Star Trek Beyond το 2016.

Παραπομπές

Εξωτερικοί σύνδεσμοι

 Επίσημη ιστοσελίδα
 Star Trek into Darkness στο IMDb

Αμερικανικές ταινίες
Ταινίες του 2013
Ταινίες παραγωγής Paramount Pictures
Περιπέτεια επιστημονικής φαντασίας (ταινίες)
Ταινίες σίκουελ
Διαστημική περιπέτεια (ταινίες)
Ταινίες τοποθετημένες στο μέλλον
Ταινίες τοποθετημένες στο Σαν Φρανσίσκο
Ταινίες γυρισμένες στην Ισλανδία
Σταρ Τρεκ
Star Trek Beyond

Το Star Trek Beyond είναι μια αμερικανική ταινία επιστημονικής φαντασίας και δράσης του 2016 σε σκηνοθεσία του Τζάστιν Λιν και βασίζεται στην τηλεοπτική σειρά Star Trek. Είναι η δέκατη τρίτη ταινία Σταρ Τρεκ, καθώς και η τρίτη ταινία της σειράς επανεκκίνησης (του Kelvin Timeline). Ήταν μια από τις τελευταίες ταινίες του Άντον Γιέλτσιν πριν από τον θάνατό του, τον Ιούνιο του 2016. Στην ταινία αυτήν ο Κερκ και το πλήρωμα του USS-Enterprise καλούνται να αντιμετωπίσουν έναν νέο εχθρό.

Η ταινία πρωτοκυκλοφόρησε στη Βόρεια Αμερική στις 4 Ιουνίου 2016 από την Paramount Pictures.Η ταινία είναι αφιερωμένη στην μνήμη του Λέοναρντ Νίμοϊ, που πέθανε κατά την διάρκεια της προ-παραγωγής, καθώς και του Άντον Γιέλτσιν. Ήταν μια επιτυχία στο box office, κερδίζοντας $ 343 εκατομμύρια παγκοσμίως και έλαβε γενικά θετικές κριτικές, επαινώντας τις ερμηνείες των ηθοποιών, τις κοινές δράσεις, τη μουσική, καθώς και τον φόρο τιμής στους Λέοναρντ Νίμοϊ και Άντον Γιέλτσιν.

Παραπομπές

Εξωτερικοί σύνδεσμοι

 Επίσημη ιστοσελίδα
 Star Trek Beyond στο IMDb

Αμερικανικές ταινίες
Ταινίες του 2016
Ταινίες παραγωγής Paramount Pictures
Περιπέτεια επιστημονικής φαντασίας (ταινίες)
Ταινίες σίκουελ
Ταινίες τοποθετημένες σε φανταστικούς πλανήτες
Σταρ Τρεκ
Αγγλόφωνες ταινίες
Ταινίες γυρισμένες στα Ηνωμένα Αραβικά Εμιράτα
Ταινίες γυρισμένες στον Καναδά
Ταινίες σε σενάριο Σάιμον Πεγκ
Ταινίες γυρισμένες στη Σεούλ